Вениамин Сидоренко

Вениамин Сидоренко, Вениамин Георгий улы Сидоренко (, 1938 елның 1 декабре, СССР, РСФСР, Төмән өлкәсе, Ишем ― 2024 елның 6 сентябре, РФ, Санкт-Петербург) ― рәссам, скульптор, Россия Рәссамнар берлеге әгъзасы (1981 елдан), сәнгать фәннәре докторы (1995), Россиянең атказанган рәссамы (2005). М. К. Аникушин исемендәге Кронштадт балалар сәнгать мәктәбе укытучысы. Касыймда 2022 елда урнаштырылган Сөембикә ханбикә һәйкәле макеты авторы.

 Тәрҗемәи хәле 
1938 елның 1 декабрендә Ишемдә туган. 1958―1961 елларда Ленинград хәрби округында Совет Армиясе сафларында хезмәт иткән. 

В. А. Серов исемендәге Ленинград сәнгать училищесын (ЛХУ) тәмамлаган (1978). Училищены тәмамлагач, хатыны ― булачак сәнгать фәннәре кандидаты Ольга Владимировна белән юллама буенча М. К. Аникушин исемендәге Кронштадт балалар сәнгать мәктәбенә укытырга килгәннәрСерафима Белевич.  Вся правда о скромном учителе лепки, или У Вениамина Георгиевича — юбилей!  kronvestnik.ru (Кронштадтский вестник) . 1981 елдан Россия Рәссамнар берлеге әгъзасы.

Вениамин Георгиевич ― күпкырлы рәссам. Ул монументаль әсәрләр тудырган. Бакыр кою пластикасы, кыйммәтле ташларны кисеп ясау ― глиптика стилендә дә эшләгән.

Иҗатында, аерым алганда, скульптура әсәрләрендә төп темалар булып тарихи портретлар, хәзерге автор трактовкасындагы антик һәм Библия сюжетлары торган. Скульптор иҗатында А. С. Пушкин образы өстендә эш аерым урын алып торган.

Мәскәүдә  торгызганда, бу храмның төп горельефларын торгызу өстендә эшләгәнСергей Черных. Умер восстановивший Храм Христа Спасителя легендарный художник и скульптор Вениамин Сидоренко. thevoicemag.ru, 08.09.2024.

Санкт-Петербург, Мәскәү, Кронштадт, Донской һәм Ораниенбаум шәһәрләре өчен берничә монументаль әсәр булдырган.

Скульпторның иҗади эшләре , , Третьяков галереясендә, Санкт-Петербург шәһәрендәге А. С. Пушкин музеенда, Ярославль, Сочи, Екатеринбург, Барнаул шәһәрләре музейларында, Париждагы Рус сәнгате музеенда, Берлин, Равенна, Хельсинки һәм Саппоро шәһәрләрендә саклана.

А. С. Пушкинга багышланган медальләр сериясе өчен шагыйрьнең тууына 200 ел тулу уңаеннан Пушкин медале белән бүләкләнә. Ораниенбаумдагы музей-тыюлык өчен ясалган А. Д. Меншиков портреты Кенәз А. Д. Меншиков фонды медале белән билгеләп үтелгән.

2024 елның 6 сентябрендә Санкт-Петербургта 85 яшендә вафат булган.

 Сөембикә һәйкәле 

200px|thumb|right|Сөембикә ханбикә һәйкәле. Касыйм 
2022 елның 7 июнендә Касыйм шәһәрендә куелган, 10 июньдә ачу тантанасы узган, 2022 елда Идел буе Болгары халыклары ислам динен кабул итүнең 1100 еллыгы, Касыйм шәһәренең 870 еллыгы, Касыйм ханлыгының 570 еллыгы уңаеннан урнаштырылган  Сөембикә ханбикә һәйкәленең макеты авторыКасыйм шәһәрендә Сөембикә ханбикәгә һәйкәл куелу көне билгеле булды. Татар-информ, 20.03.2022Рифат Каюмов. Бүген Касыйм шәһәрендә Сөембикәгә һәйкәл ачыла. Татар-информ, 10.06.2022.

Рязань өлкәсе мөселман өммәте тормышында актив катнашканы, Россия халыкларының мәдәни мирасын саклауга һәм милләтара һәм динара мөнәсәбәтләрне үстерүгә керткән зур өлеше өчен В. Г. Сидоренко Россия мөселманнарының «Казанышлары өчен» медале белән бүләкләнгәнВыставка памяти скульптора Вениамина Георгиевича Сидоренко. Культура Петербурга.

 Искәрмәләр 

 Әдәбият 
Мәкаләләр
 Гөлнур Сафиуллина. Саумы, Сөембикә-ханбикә! «Сөембикә», 2024 ел, октябрь, 24-27нче бит.

 Сылтамалар 

Төркем:Әлифба буенча рәссамнар
Төркем:Н. К. Рерих исемендәге Санкт-Петербург сәнгать училищесын тәмамлаучылар
Төркем:РФ атказанган рәссамнары